Han var søn af [[Laurids Mogensen Løvenbalk]] til Tjele og Maren [[Bille (adelsslægt)|Bille]], søster til [[biskop]] [[Ove Bille]], forlenedes [[1523]] med [[Nørlyng Herred]] og færdedes [[1525]] i [[Skotland]], hvor han som [[Frederik 1.|Frederik I's]] sendebud modvirkede [[Christian 2.|Christian II]]. [[1529]] deltog han som skibschef i [[Mogens Gyldenstierne]]s tog til [[Akershus slot|Akershus]]. Mest bekendt er han blevet ved sit forhold til [[Genete Cragengelt]], "Den skotske kvinde på Tjele". Han døde omkring 1536, hvorpå Tjele tilfaldt hans søster Maren Lauridsdatter i hendes ægteskab med Erik Skram, da Mogens Lauridsens børn med Genete ikke anerkendtes for [[Ægte og uægte|ægtefødte]].
Titler Samfund Historie